কল্যাণী রুটে নতুন এসি লোকাল! ঘোষণা পূর্ব রেলের, জানুন সময়সূচি

কলকাতা: কল্যাণীতে এইমস (Kalyani AIIMS) এবং বিশ্ববিদ্যালয় এলাকায় যাত্রী চাপ বৃদ্ধি পাওয়ায় এবার শিয়ালদহ মেন শাখায় (Sealdah Main Rail Division) আরও একটি এসি লোকাল ট্রেন (AC Local Train) পরিষেবা শুরু করল পূর্ব রেল (Eastern Railway)। বৃহস্পতিবার থেকে চালু হচ্ছে শিয়ালদহ–কল্যাণী রুটের (Sealdah-Kalyani AC Local) শীততাপ নিয়ন্ত্রিত লোকাল ট্রেন, যা সপ্তাহে ছয় দিন চলবে – সোমবার থেকে শনিবার।

গত কয়েক মাসে শিয়ালদহ মেন শাখায় চালু হওয়া আগের দু’টি এসি লোকালেই যাত্রীদের উল্লেখযোগ্য সাড়া মিলেছে। একইসঙ্গে কল্যাণী এইমস চালু হওয়া এবং কল্যাণী বিশ্ববিদ্যালয়ের ছাত্রছাত্রীদের যাতায়াত বৃদ্ধি পাওয়ায় রেল কর্তৃপক্ষের উপর চাপ বাড়ছিল। সেই কারণেই আরও বেশি এসি লোকাল চালানোর সিদ্ধান্ত নিল পূর্ব রেল।

আরও পড়ুন: কুয়াশার জেরে বাতিল বহু ট্রেন, কী কী ট্রেন বাতিল?

নতুন ৩১৩৪৭/৩১৩৪৪ শিয়ালদহ–কল্যাণী–শিয়ালদহ এসি লোকালের সময়সূচি

শিয়ালদহ থেকে ছাড়বে – বিকেল ৩:৩৫

কল্যাণী পৌঁছবে – বিকেল ৪:৫২

কল্যাণী থেকে ছাড়বে – বিকেল ৫:০২

শিয়ালদহ পৌঁছবে – বিকেল ৬:২০

পূর্ব রেলের আশা, নতুন এসি লোকাল ট্রেন চালুর ফলে অফিসযাত্রী, রোগী ও তাঁদের পরিবার পরিজন, ছাত্রছাত্রীসহ সাধারণ যাত্রীরা আরও স্বস্তিদায়ক ও দ্রুত যাত্রার সুবিধা পাবেন।